open-index/open-wikipedia-markdown huggingface dataset:
Life thru a Lens

**Life thru a Lens** הוא אלבום הראשון של הזמר הבריטי רובי ויליאמס, לאחר עזיבתו את להקת טייק ד'את. האלבום הופק על ידי גאי צ'יימברס. מהאלבום יצאו חמישה סינגלים: Old Before I Die, Lazy Days, South of the Border, Angels ו-Let Me Entertain You.

במצעד הסינגלים הבריטי, הגיע האלבום למקום הראשון, והגיע למעמד פלטינה ×8.

## רקע
לאחר שחלק מהאלבום נכתב על ידי ויליאמס עצמו, ועל ידי מספר כותבים נוספים, הוא הוצג בפני מספר מפיקים, אך לבסוף, הציג ויליאמס את האלבום בפני המפיק האנגלי גיא צ'יימברס, שהפיק את האלבום ואף כתב מספר שירים באלבום.
האלבום הוקלט באולפן ההקלטות "מייזון רוו" שבלונדון.
כשנשאל ויליאמס מדוע לקח לו זמן רב כל כך להוציא את האלבום, הוא ענה: "אני לא יודע, זה בטח בגלל שהייתי שיכור ומסומם".
האלבום יצא לאור ב-29 בספטמבר 1997. האלבום הושק בהופעה החיה הראשונה של ויליאמס, בתיאטרון אלסי מונמרט שבפריז.

## ביקורות
מייק דייבר מאתר ה-BBC כתב: "אמנם אף אחד מהשירים מהאלבום לא הגיע לפסגת מצעד הסינגלים הבריטי, אך האלבום עצמו מתעלה על האחרים בקטגוריה בכמה רמות".
ג'ון בוש מאתר Allmusic, אמר ש"עבור אלו שמעריכים פופ מצוין משולב עם הרבה חוצפה, Life thru a Lens הוא אלבום מצוין".

## סינגלים
### Old Before I Die
**Old Before I Die** היה הסינגל הראשון מהאלבום. השיר נכתב בין היתר על ידי ויליאמס עצמו. השיר יצא לאור ב-14 באפריל 1997. במצעדי הפזמונים, לא נחל השיר הצלחה רבה, פרט למצעד הסינגלים הבריטי, בו הגיע אל המקום השני.
הווידאו קליפ לשיר מראה את ויליאמס מופיע מול מצלמה יחד עם ליווי של להקת כוכבי רוק מבוגרים.

### Lazy Days
**Lazy Days** היה הסינגל השני מהאלבום. השיר יצא לאור ב-14 ביולי 1997. השיר הגיע למקום השמיני במצעד הסינגלים הבריטי, אך עם זאת, לא נחל הצלחה רבה במצעדים אירופאיים אחרים.
בזמן יציאת השיר, ויליאמס עבר טיפול גמילה מסמים. הוא השהה את הטיפול על מנת לצלם את הקליפ לשיר, אך בגלל המשך הטיפול, הוא לא המשיך לקדם את השיר.
ויליאמס אמר על השיר: "באופן בסיסי הוא אומר: תהנה מהילדות ואל תפחד לעשות טעויות כי כולנו עושים טעויות - זהו חלק מהגדילה."

### South of the Border
**South of the Border** היה הסינגל השלישי מהאלבום. השיר יצא לאור ב-15 בספטמבר 1997. במצעדי הפזמונים, זכה השיר להצלחה פחותה, והמצעד היחיד אליו נכנס היה מצעד הסינגלים הבריטי, בו הגיע אל המקום הארבעה עשר.
בגלל חוסר ההצלחה של השיר, רבים חשבו שהוא מסמל את סופו של ויליאמס בתעשיית המוזיקה.

### Angels
**[[Angels]]**, יצא לאור כסינגל הרביעי באלבום ב-1 בדצמבר 1997. השיר נכתב על ידי ויליאמס וגאי צ'יימברס, שגם הפיק את השיר. השיר הצליח ביחס לסינגלים הקודמים של ויליאמס, והגיע אף למעמד פלטינה כפולה בבריטניה. בנוסף, בטקס פרסי המוזיקה הבריטית 2005, נבחר השיר לשיר הטוב ביותר ב-25 השנים האחרונות.
הקליפ לשיר מראה את ויליאמס על גג של בית, וצופה על העיר שבו נמצא.

### Let Me Entertain You
**Let Me Entertain You** היה הסינגל החמישי והאחרון מהאלבום. השיר יצא לאור ב-16 במרץ 1998. השיר הגיע למקום השלישי במצעד הסינגלים הבריטי, ומאוחר יותר הגיע למעמד זהב. השיר הוא השיר היחידי שנכלל במשחק הפלייסטיישן "Actua Soccer". הווידאו קליפ לשיר, כולל את ויליאמס ולהקתו, לבושים כחברי הלהקה קיס.

## רשימת רצועות

## קישורים חיצוניים

* John Bush, Life Thru a Lens, באתר Allmusic

## הערות שוליים

קטגוריה:אלבומי רובי ויליאמס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
קטגוריה:אלבומי חברת EMI רקורדס
כוניה

**כּוּנְיָה** (בערבית **كنية**, שם עצם בלשון נקבה, הן בערבית והן בעברית) הוא שם או כינוי מקובל בעולם הערבי והמוסלמי שאדם מאמץ לעצמו במהלך חייו בנוסף לשמו המקורי. הכוניה מתייחסת בדרך כלל לשם הבן הבכור של האדם. מי שעדיין לא נולדו לו ילדים, מאמץ לעצמו כוניה על שם דמות היסטורית, או על שם אביו, או על שם תכונה או כינוי של אותו אדם. הכוניה נחשבת לסוג של אות כבוד, ויש אנשים שהכוניה שלהם מוכרת יותר מאשר שמם המקורי.

לגברים הכוניה מתחילה במילה **אבו** (أبو – אב בערבית), ולנשים במילה **אום** (أم – אם בערבית).

## דוגמאות לכוניה על שם הבן הבכור
* הח'ליף העבאסי אל-מנסור נודע גם בכוניה **אבו ג'עפר**, על שם בכורו.
* השליטה המצרייה שג'ר א-דור טבעה מטבעות בהן מופיע שמה בצירוף הכוניה **אום ח'ליל**, על שם בנה, שנפטר בינקותו, מהסולטאן צאלח איוב .
* נשיא הרשות הפלסטינית מחמוד עבאס מוכר מאוד בכוניה **אבו מאזן**, על שם בנו הבכור מאזן.
* ח'ליל אל-וזיר, ממייסדי תנועת פת"ח וראש הזרוע הצבאית של אש"ף, היה מוכר יותר בכוניה **[[אבו ג'יהאד]]** ואלמנתו אינתיסאר מוכרת יותר בכוניה **אום ג'יהאד**, על שם בנם הבכור ג'יהאד.

## דוגמאות לכוניה על שם דמות היסטורית
* הזמרת המצרייה פאטמה איבראהים אל-בלתאגי נודעה יותר בכוניה ששימשה גם כשם במה "**[[אום כולתום]]**", על שם הבת השלישית של מוחמד, מייסד האסלאם.
* יאסר ערפאת אימץ לעצמו את שמו הפרטי יאסר ואת הכוניה "**אבו עמאר**", על שם עמאר אבן יאסר , אחד מבני לווייתו של מוחמד, מייסד האסלאם.

## דוגמאות לכוניה על שם תכונה
* הח'ליפה הראשון אחרי מות מוחמד ידוע בכוניה **[[אבו בכר]]** – כינוי שניתן לו על שם בכרי הגמלים עימם אהב לשחק בילדותו. 
* המשורר אלחסן בן האני אלחכמי נודע יותר בכוניה **[[אבו נואס]]**, על שום תלתליו.
* המנהיג והטרוריסט הפלסטיני סאברי אל-בנא, ידוע יותר בכוניה שלו **[[אבו נידאל]]** – אבי המאבק.
* השודד הערבי אחמד חמד מחמוד שפעל בתקופת המנדט הבריטי, היה ידוע בכוניה **[[אבו ג'ילדה]]** (בעל הרטייה) – עקב רטייה שכיסתה את אחת מעיניו.

## ראו גם
*שם ערבי

## קישורים חיצוניים

קטגוריה:ערבית
קטגוריה:שמות
רדיקל ברינג

**רדיקל ברינג** (באנגלית: **Bring radical** או  **Ultraradical**) של מספר מרוכב כלשהו a הוא שורש של הפולינום \ x^5+x+a; הרדיקל הוא פונקציה גזירה של a במישור המרוכב. הרדיקל נקרא כך על שם המתמטיקאי השוודי ארלנד ברינג, למרות שאיננו רדיקל במובן הרגיל של המונח. ג'ורג' ג'רארד הראה שאפשר להשתמש בו לפתרון משוואות ממעלה חמישית, שאין להן פתרון כללי על ידי רדיקלים.

## הגדרת הרדיקל

לפולינום \ x^5+x+a יש תמיד חמישה פתרונות שונים. הפתרון נבחר כענף אנליטי של הפונקציה ההפוכה, באופן כזה שהרדיקל של מספר ממשי הוא מספר ממשי.

## חישוב באמצעות פיתוח טיילור
ניתן להשתמש בטור טיילור. אם נגדיר f(x)=x^5+x אז הפתרון ל-x^5+x+a=0 הוא -f^{-1}(a)=-\sum_{k=0}^{\infty}\binom{5k}{k}\frac{(-1)^k a^{4k+1}}{4k+1}.

## קישורים חיצוניים
* 

קטגוריה:משוואות פולינומיות
ארלנד ברינג

**ארלנד סמואל ברינג** (בשוודית: **Erland Samuel Bring**; 19 באוגוסט 1736 - 20 במאי 1798) היה מתמטיקאי שוודי, אשר במסגרת עבודתו המחקרית פיתח את שורש ברינג.

ארלנד ברינג למד בין השנים 1750–1757 באוניברסיטת לונד שבסקונה, שוודיה. מאוחר יותר הרצה באותה אוניברסיטה בהיסטוריה. במהלך פעילותו האקדמית התמנה לפרופסור בשנת 1779. באוניברסיטת לונד שמורים שמונה כרכים של עבודתו המתמטית. באלגברה, בגאומטריה, באנליזה ובאסטרונומיה. בשנת 1790 התמנה לרקטור האוניברסיטה.

## קישורים חיצוניים

קטגוריה:מתמטיקאים שוודים
קטגוריה:ילידי 1736
קטגוריה:נפטרים ב-1798
72 מטרים

**72 מטרים** (ברוסית: 72 метра) הוא סרט רוסי מסוגת הדרמה בבימויו של ולדימיר חוטיננקו. הסרט יצא לאקרנים בשנת 2004 וזכה בפרס נשר הזהב הרוסי בתור הסרט הטוב ביותר של השנה. הסרט נעשה על פי תסריט מאת אלכסנדר פוקרובסקי.

עלילת הסרט  שואבת השראה מאירוע טביעת הצוללת הרוסית קורסק בשנת 2000.
## עלילת הסרט
קציני הצי הרוסי סרן פיוטר אורלוב (מראט בשארוב) וסרן איוואן מוראביוב (דמיטרי אוליאנוב), משרתים בצוללת "סלביאנקה" כבר זמן רב. בעבר הם היו חברים טובים; ב-1986 הגיעו יחדיו לסבסטופול - בסיס האם של צי הים השחור - על מנת לשרת בחיל הים. שם התאהבו שניהם באותה אישה, נלי (צ'ולפן חמאטובה), שבחרה באיוואן וחברותם הגיעה לקצה.

בתחילת שנות ה-90, עם התפרקות ברית המועצות והצי שלה, צוות הסלביאנקה סירב להישבע תחת הדגל האוקראיני והועבר לצי הצפוני. לקראת יציאה לתמרון צבאי, מפקד הצוללת, קולונל, גנאדי יאניצ'ר (אנדריי קראסקו), מכין את משימת התרגיל ולפיה - על הצוללת לבצע אימון בירי טורפדו לעבר סיירת קרב מסדרת קירוב (הסיירת "פיוטר הגדול") ולצלול אל מתחת למים על מנת להיעלם מכל זיהוי ברדאר. במשך 24 שעות על הצוללת לשהות עם אנשי צוותה מתחת לפני הים, כאשר ספינות אחרות של הצי הרוסי ינסו לאתרה - במידה ולא יצליחו, תוכתר המשימה כהצלחה. מיד לאחר מכן על הצוללת לעלות מעל פני הים ולשוב לבסיסה.

אף אחד מאנשי מרכז הבקרה של התרגיל אינם יודעים לאיזה כיוון תצא הצוללת, ואף אחד גם לא מנחש את העתיד לקרות: מוקש ימי שהונח באזור עוד מתקופת מלחמת העולם השנייה, מתקרב לאיטו אל הצוללת ומתפוצץ סמוך לצוללת - כשהצוללת שוקעת למעמקים, נאלצים אנשי צוותה לנסות לשרוד בכל דרך ולהימנע מן הגורל המצפה להם במעמקים.

## הביקורת כלפי הסרט
מבקרי הקולנוע ציינו את הסרט כמרגש ודרמטי והוא זכה לביקורות חיוביות, אך ככל סרט מסוגו לא יכול היה להימנע מן הביקורות השליליות והללו הגיעו מצדם של אנשי רוח אוקראיניים, שטענו כי הסרט מעודד שנאת זרים, בעיקר שנאת אוקראינים מצד הרוסים, בעצם העובדה כי צוות הצוללת סירב לשרת תחת הדגל האוקראיני.
## פרסים
הסרט זכה בפרס נשר הזהב הרוסי בקטגוריות:
* הסרט הטוב ביותר לשנת 2004
* פסקול הסרט הטוב ביותר 2004
## קישורים חיצוניים
* 

קטגוריה:סרטי 2004
קטגוריה:סרטי דרמה רוסיים
קטגוריה:סרטי צוללות
קטגוריה:קרים בקולנוע
קטגוריה:סרטי הערוץ הראשון ברוסיה
קטגוריה:סרטים ברוסית
קטגוריה:סרטים צרפתיים המבוססים על סיפור אמיתי
קטגוריה:סרטים שעלילתם מתרחשת ברוסיה
קטגוריה:סרטים עם מוזיקה מאת אניו מוריקונה
שלט רחוב

[שמאל|ממוזער|200px|שלט רחוב ב[דרך יפו (חיפה)|דרך יפו בחיפה]]
[ממוזער|שלט רחוב ב[יפו. השם הוא ראשי התיבות לבנק אנגלו-פלשתינה]]
ממוזער|תצוגה של מגוון שלטי רחוב ברחוב אגריפס בירושלים
[ממוזער|שלט רחוב על שם [יועזר איש הבירה ביפו]]
[שמאל|ממוזער|200px|שילוט משולב לרחוב [רמב"ם בתל אביב]]
[שמאל|ממוזער|200px|שלט רחוב ב[גטבורג שוודיה]]
**שלט רחוב** הוא סוג של תמרור המשמש לזיהוי כבישים ורחובות, בדרך כלל עבור כבישים שאינם נחשבים לאוטוסטרדות. ניתן למצוא שלטי רחוב בצמתים, בדרך כלל בזוגות המאפשרים זיהוי הרחובות משני מעברי הכביש והמדרכה. שלטי רחוב מודרניים מורכבים על עמודי חשמל או על עמודים שנוצרו על מנת שיורכבו עליהם השלטים. כן ניתן למצוא אותם תלויים מעל צמתים בעזרת תומכת ממעל כמו חוטים או על פילונים. עד לסביבות 1900, שלטי הרחוב היו לעיתים קרובות מורכבים על פינות של מבנים, או אפילו מסותתים במהלך הבנייה, ורבים משלטי הרחוב המיושנים עדיין קיימים בשכונות ותיקות.

## תפקיד השלט
שלט רחוב יכול להצביע על מספר הבתים הנמצאים בקרבת מקום, או כמספור על בניין עצמו. בנוסף, הם יכולים להציג מידע כגון: תיאור קצר של הסיבה להענקת שם השלט (דמות היסטורית, אישיות פוליטית או תרבותית, אדם שקשור לזיכרון הקולקטיבי של הקהילה). פרטים על המחוז או הרובע, לעיתים הטקסט הוא רב-לשוני, כפי שבישראל שלטי רחוב רבים מופיעים בשפות עברית, ערבית ואנגלית, בשלט יכול להופיע אזכור ללוגו או לדגל מקומי.

במרבית הרחובות ישנו תמרור בכל צומת המציין את שמו של הכביש או הרחוב. העיצוב והסגנון של השלט תלוי במחוז בו הוא מופיע. בשלט מופיע שם הרחוב ולעיתים גם פרטים נוספים, כגון מספר הבלוק או שמו של רובע בלונדון בו ממוקם הרחוב. שלטים כאלה הם לעיתים קרובות יעד לונדליזם, ושלטים בעלי שם יוצא דופן או מפורסם במיוחד, עלולים להגנב.

## עיצוב השלט
בדרך כלל, ערכת הצבעים על השלט משקפת את הסטנדרט המקומי (למשל, אותיות לבנות על רקע ירוק נפוצים ברחבי ארצות הברית). עם זאת, במקרים מסוימים, צבע השלט יכול גם לספק מידע. דוגמה אחת ניתן למצוא במיניאפוליס, מינסוטה. בתוך גבולות העיר, כל עורקי הכבישים העיקריים משתמשים בשילוט כחול, כבישי צפון-דרום משתמשים בשילוט ירוק, ומזרח-מערב בשילוט בצבע חום. במקומות אחרים, לעיתים משתמשים בשלטים בגוון כחול או לבן כדי לציין כבישים פרטיים.

שלטי רחוב יכולים להיות מיוצרים בעזרת מגוון רחב של חומרים: מתכת, אבן, קרמיקה, ועוד.

הלוגו של תוכניות הטלוויזיה Sesame Street ורחוב סומסום הוא שלט רחוב עם שם הרחוב עליו.

## ראו גם
*שמות רחובות בישראל
*תמרור

## קישורים חיצוניים

*תמונות של שלטי רחוב בארצות הברית
*
*שלטי רחוב מתוך אתר שלטי רחובות ומספרי בתים האולטימטיבי

קטגוריה:ריהוט רחוב
קטגוריה:שלטים
רשת מלונות אסטרל

**רשת מלונות אסטרל** היא חברה פרטית שכוללת שבעה בתי מלון באילת.

הרשת נוסדה על ידי שני אנשי עסקים מאילת, אשר גבאי ובני זרח,  ראשיתה כבר בשנת 1995, כאשר נבנה "מלון אסטרל נירוונה" המונה כ-80 חדרים. המלון השני שנרכש היה "אסטרל נירוונה קלאב" (2001, לשעבר "אסטרל קורל"), המונה 81 חדרים. המלון השלישי "אסטרל מאריס" (לשעבר "גלי אילת", "אסטרל סי סייד"); נרכש ב-2003 ומונה 96 חדרים.

בשנת 2005 נרכש "מלון אסטרל ויליג'" (לשעבר "בקעת הירח"), הכולל 186 יחידות נופש. המלון החמישי של הרשת, "מלון אסטרל פאלמה" (לשעבר "מרינה קלאב", "אסטרל מרינה"), הפך לחלק מהרשת ב-2010 וכולל 153 סוויטות וחדרים לזוגות.

בשנת 2015 שופצו מלונות אסטרל מאריס ואסטרל פאלמה מהיסוד בהשקעה של עשרות מיליוני שקלים.

בסוף שנת 2018 נרכש מלון ARIA (יו סוויטס לשעבר) ועבר לניהול הרשת החל מ-2019.

הרשת מנוהלת על ידי בני זרח ואשר גבאי כמנכ"לים משותפים, בני זרח אחראי על התפעול ואשר גבאי על הפיתוח העסקי.

בשנת 2019/2018 זכו מלונות אסטרל פאלמה ואסטרל ויליג' במבחנים שונים בערוצי החדשות.

באוגוסט 2021 רכשה הרשת את מלון מלכת שבא באילת מידי יצחק תשובה.

## מלונות הרשת
* **מלון אסטרל נירוונה קלאב** – מלון בשיטת "הכול כלול", סמוך למרכזי הקניות. במלון בריכת שחייה חצי אולימפית, מועדון ילדים, מתקני מים לילדים ופעילויות.
* **מלון אסטרל נירוונה סוויטס** – מלון בשיטת "הכול כלול", צמוד לאסטרל נירוונה קלאב.
* **מלון אסטרל מאריס** – נמצא צמוד לטיילת ולחוף הים הצפוני של העיר. במלון בריכה ואולם כנסים. המלון מעניק חוויית נופש רגועה ואינטימית.
* **מלון אסטרל פאלמה** –מלון סוויטות השוכן בלגונה של אילת, סמוך לאייס-מול. במלון פעילויות ספורט ימי.
* **מלון אסטרל ויליג**' – מלון עם 186 חדרים צמודי קרקע שבמרכזו בריכת שחייה, סמוך לאייס-מול.
***אריאה (Aria)** (יו סוויטס לשעבר) - מלון סוויטות 5 כוכבים הצמוד לקניון מול הים. במלון 246 חדרי סוויטות, ספא וחדר כושר.
* **[[מלון מלכת שבא]]** - מלון בדירוג "5+ כוכבים" הצמוד לשפת הלגונה בסמיכות לטיילת. במלון ישנם 480 חדרים.

## קישורים חיצוניים
* 

* 

## הערות שוליים

אסטרל
אסטרל
פתרון באמצעות רדיקלים

**פתרון באמצעות רדיקלים** הוא פתרון כללי של משוואה פולינומית, שניתן להבעה כביצוע של מספר סופי של הפעולות: חיבור, חיסור, כפל, חילוק והוצאת שורש ממעלה טבעית על מקדמי המשוואה (וקבועים מן השדה).

למשל, פתרון המשוואה הריבועית \ ax^2+bx+c=0 שהוא \frac{-b \pm \sqrt{b^2-4ac}}{2a} הוא פתרון באמצעות רדיקלים.

פתרונות כלליים באמצעות רדיקלים למשוואה ממעלה ראשונה, משוואה ממעלה שלישית ומשוואה ממעלה רביעית ידועים גם הם. בשנת 1824 הוכיח נילס הנריק אבל כי אין פתרון כללי באמצעות רדיקלים למשוואה ממעלה חמישית ומעלה. שנים ספורות לאחר מכן מצא אווריסט גלואה אפיון מלא של כל המשוואות הפולינומיות שניתנות לפתרון באמצעות רדיקלים: אלו המשוואות שחבורת גלואה המתאימה להן היא חבורה פתירה. מחקרים אלו הולידו את תורת גלואה ואת תורת החבורות.

מקור השם פתרון באמצעות רדיקלים הוא מהמילה הלטינית Radix שפירושה שורש, המושג אומץ באנגלית (שורש באנגלית הוא root, אבל לפעמים לפעולת השורש ניתן לקרוא radical).

## פתרון באמצעות רדיקלים ותורת גלואה
לפתרון משוואות פולינומיות באמצעות רדיקלים יש מינוח מקביל בתורת גלואה.

תהי E/F הרחבת שדות. נאמר שהיא **שורשית** אם קיים a \in E כך ש-E=F[a] וכן a^n \in F. נאמר שההרחבה בעלת **מגדל שורשים** אם קיים מגדל שדות F=F_0 \subset F_1 \subset ... \subset F_n = E כך שכל הרחבה F_{i+1}/F_i היא שורשית.

נאמר שפולינום f \in F[x] הוא **פתיר באמצעות רדיקלים** אם קיים לו שורש כך ש-E=F[a] בעל מגדל שורשים.

המשפט המרכזי בנושא הוא:

**משפט**: פולינום f הוא פתיר לפי רדיקלים אם ורק אם חבורת גלואה של שדה הפיצול שלו פתירה.

בפרט, עבור מספר בר בנייה, נקבל:

**משפט**: איבר a הוא בר בנייה אם ורק אם שדה הפיצול של הפולינום המינימלי שלו בעל מגדל ריבועים (כלומר, מגדל שורשים עם הרחבות מסדר 2 כל פעם), אם ורק אם חבורת גלואה שלו היא חבורת-2 (חבורה מסדר חזקת 2).

בפרט, נקבל כי ניתן לבנות מצולע משוכלל עם n צלעות אם ורק אם ניתן לבנות את שורש היחידה ה-n, אם ורק אם (לפי המשפט) \phi(n) חזקת 2, כאשר \phi פונקציית אוילר.

כעת, ניתן להציג את **הפתרון לבעיית פתרון באמצעות רדיקלים לפולינום ממעלה כללית** - עבור n \le 4 חבורת גלואה היא תת-חבורה של החבורה הסימטרית מסדר 4, שהיא (וכל תת-חבורותיה) פתירות. לכן כל פולינום ממעלה 4 ומטה פתיר על ידי רדיקלים.

מאידך, לכל מעלה לפחות 5, ניתן תמיד למצוא פולינום עם חבורת גלואה S_n, ולכן היא לא תהיה פתירה על ידי רדיקלים. בפועל, אפשר למשל לקחת את הפולינום -x^n-pqx+p, עבור n,p,q ראשוניים. זהו פולינום אי פריק לפי קריטריון אייזנשטיין. יש לו שתי נקודות קיצון, ולכן אם בוחרים נכון את p,q נקבל כי יהיו לו בדיוק 3 שורשים ממשיים, ולכן 2 מרוכבים, ולכן יהיו בחבורת גלואה חילוף; היות שיש בה גם מחזור מסדר n (שכן הפולינום אי פריק, ולכן המעלה מחלקת את סדר החבורה), נקבל סה"כ כי בחבורה יש מחזור וחילוף - ולכן היא כל S_n.

## לקריאה נוספת

* Algebra: Groups, Rings, and Fields, Louis Rowen, 207-217


קטגוריה:משוואות פולינומיות
קטגוריה:תורת גלואה
מוסד חופש התוכנה

**מוסד חופש התוכנה** (אנגלית: **Software Freedom Conservancy**, לגוף אין קשר למוסד לתוכנה חופשית) היא מוסד ללא כוונת רווח אשר מספק תשתית ארגונית למספר מיזמי תוכנה חופשית, כגון Wine - מימוש חופשי למערכת Microsoft Windows וגיט - מערכת ניהול גרסאות מבוזרת. המוסד מאפשר למיזמים, בין השאר, לקבל תרומות. עבור חלקם הוא גם מחזיק נכסים (כגון שמות מתחם). בנוסף לכך, הוא מספק הגנה משפטית חלקית לפעילים במיזם (במסגרת פעילותם במיזם).

מיזם תוכנה יכול להיות חבר אם הוא עוסק בתוכנה חופשית או תיעוד של תוכנה חופשית, וצריך להיות בעל קהילת משתמשים ומפתחים מספיק גדולה.

הוא נוסד ב-3 באפריל 2006 על ידי המרכז המשפטי לחופש התוכנה (Software Freedom Law Center).

## מיזמים
* אמרוק - נגן מוזיקה לסביבת KDE
* ArgoUML - תוכנת מידול ל־UML
* בונגו - שרת לניהול דואר אלקטרוני ויומנים
* Boost - ספריית הרחבות לשפת ++C
* BusyBox - תוכנית אחת שכוללת את כל כלי שורת הפקודה הבסיסיים של יוניקס
* Darcs - מערכת ניהול גרסאות מבוזרת
* Evergreen - תוכנה לניהול ספריות
* Foresight Linux - הפצת לינוקס שמבוססת על מערכת ניהול החבילות Conary
* Gevent - ספריית תקשורת לפייתון
* גיט - מערכת ניהול גרסאות מבוזרת
* אינקסקייפ - תוכנה לעיבוד גרפיקה וקטורית
* jQuery - ספריית JavaScript
* K-3D - תוכנה לאנימציה לתל־ממדית
* Kohana - תשתית כתיבת תוכנה לשפת PHP5
* Libbraille ספריית תוכנה לגישה לצגי ברייל
* מרקוריאל - מערכת ניהול גרסאות מבוזרת
* OpenChange - מימוש חופשי וחלופי לשרת Exchange
* PyPy מימוש של מפרש בשפת פייתון
* Samba - מימוש חלופי של פרוטוקול SMB ושאר שרותי הקבצים וההזדהות של מיקרוסופט
* Selenuim - תוכנה לבדיקה אוטומטית של תוכנה בדפדפנים
* Squeak - מימוש ידידותי של שפת SmallTalk
* מעבדות Sugar - המפתחות את ממשק המשתמש Sugar אשר בשימוש, בין השאר בOLPC
* SurveyOS - פרויקט לשיתוף פעולה בתחומי סקרי קרקע ומידע גאוגרפי
* SWIG - תוכנה ליצירת ממשקים לקוד בשפות C ו־C++ עבור שפות תכנות אחרות כגון פרל ופייתון
* Twisted - תשתית ליצירת שרת בשפת פייתון
* uClibc - ספריית תשתית בסיסית למערכות משובצות
* Wine

## ארגונים אחרים
למיזמים אחרים יש ארגונים ללא מטרות רווח משלהם. לדוגמה, KDE e.V. של פרויקט KDE, קרן גנום של פרויקט גנום וקרן התוכנה של פייתון עבור שפת פייתון. המוסד הזה ומוסדות דומים חוסכים למיזם עבודה מנהלתית רבה.

בהשוואה לקרן התוכנה אפאצ'י ובמיוחד לפרויקט גנו של המוסד לתוכנה חופשית, מוסד חופש התוכנה לא מכתיב כמעט תנאים למיזמים החברים בו (מלבד תנאים בסיסיים, כמו הדרישה שמדובר בתוכנה חופשית).

ארגון תוכנה לטובת הציבור גם הוא קם לפני מוסד חופש התוכנה. הוא מגלה פחות מעורבות במיזמי החברים, ולא מספק שרותי הגנה משפטית.

## ראו גם
* תוכנה לטובת הציבור
* קרן התוכנה אפאצ'י
* המוסד לתוכנה חופשית ופרויקט גנו

## קישורים חיצוניים

* 

קטגוריה:תוכנה חופשית
משוואה ממעלה חמישית

250px|ממוזער|שמאל|גרף של משוואה ממעלה חמישית שלה שלושה שורשים ממשיים
**משוואה ממעלה חמישית** היא משוואה פולינומית ממעלה חמישית, כלומר מהצורה
:a_5x^5+a_4x^4+a_3x^3+a_2x^2+a_1x+a_0=0
כאשר a_0,\ldots,a_5 הם קבועים ו-a_5 אינו 0.

## היסטוריה
הפתרון למשוואה ממעלה שנייה היה ידוע כבר בעת העתיקה, ובשלהי ימי הביניים נמצאו גם הפתרונות למשוואות ממעלה שלישית ורביעית, באמצעות ארבע פעולות החשבון והוצאת שורש מסדר שני, שלישי ורביעי. הפתרון למשוואה ממעלה רביעית היה מבוסס על רדוקציה למשוואה ממעלה שלישית, אלא ש"רדוקציה" דומה במשוואה ממעלה חמישית הניבה משוואות ממעלה שישית, שעוד יותר קשה לפתור. מתמטיקאים מן השורה הראשונה – לרבות לאונרד אוילר וז'וזף לואי לגראנז' – לא יכלו לאתגר. 

ב-1683 מצא צ'ירנהאוס  את טרנספורמציית צ'ירנהאוס  המאפשרת להמיר משוואה פולינומית כללית, מהצורה x^n+a_{n-1}x^{n-1}+\cdots+a_1x+a_0=0, במשוואה z^n+b_{n-4}z^{n-4}+\cdots+b_0=0, כלומר, משוואה מאותה מעלה ללא המונומים ממעלה n-1,n-2,n-3, כאשר המשתנה החדש z הוא פולינום ממעלה רביעית במשתנה הישן x, עם מקדמים שהם ביטויים רדיקליים מסובכים במקדמים המקוריים a_{n-1},\ldots,a_0. שיטה זו, שהייתה ההתקדמות המשמעותית ביותר בחקר המשוואות הפולינומיות מאז פתרון המשוואה ממעלה רביעית מאתיים שנה קודם לכן, מאפשרת להמיר כל משוואה ממעלה חמישית במשוואה מהצורה z^5+b_1z+b_0=0. שיטות אלה הביאו את המתמטיקאי השוודי ארלנד ברינג לגלות את רדיקל ברינג, שבאמצעותו אפשר לפתור משוואה ממעלה חמישית במקרים פרטיים רבים.

בתחילת המאה ה-19 גילו נילס הנריק אבל (שהשלים הוכחה של פאולו רופיני) ואווריסט גלואה, באופן בלתי תלוי, שמשוואות כלליות ממעלה חמישית אינן ניתנות לפתרון באמצעות רדיקלים, כלומר פתרון כללי המבוסס רק על ארבע פעולות החשבון ושימוש בשורשים. גלואה גם אפיין באופן מלא את כל המשוואות הפולינומיות הניתנות לפתרון באמצעות רדיקלים. לתגלית חשיבות מרחיקת לכת על התפתחות המתמטיקה, הרבה מעבר לתורת המשוואות, והיא הביאה ללידת תורת החבורות ותורת גלואה.

משהתברר שאי אפשר לפתור את המשוואות ממעלה חמישית בפעולות המוכרות, עלתה השאלה באילו כלים אחרים יש להשתמש כדי להשיג בכל זאת פתרון אנליטי. ב-1858 מצא המתמטיקאי הצרפתי שארל הרמיט שיטה לפתרון מלא של משוואה ממעלה חמישית באמצעות פונקציות אליפטיות. ב-1861 הראה שכל הרחבת שדות ממעלה 5 נוצרת על ידי איבר המקיים משוואה מהצורה z^5+bx^3+c(x+1)=0 (אלא אם שדה הבסיס הוא השדה בן שני איברים); התוצאה משתמשת בטרנספורמציות צ'ירנהאוס באופן שאינו מחייב הרחבה של שדה הבסיס. זמן מה אחר-כך גילה המתמטיקאי היהודי-גרמני לאופולד קרונקר, באופן בלתי תלוי, דרך לפשט את התוצאות של הרמיט. ב-1877 מצא פליקס קליין דרך להמיר משוואות ממעלה חמישית בנעלם z למשוואות מיוחדות מאוד ממעלה 12 בנעלם z^5, הקשורות בחבורת הסימטריות של העשרימון, ושאפשר היה לפתור באופן שלם באמצעות טורים היפרגאומטריים.

## לקריאה נוספת
*מריו ליביו, **שפת הסימטריה**: המשוואה שלא נמצא לה פתרון, אריה ניר הוצאה לאור, 2005
*Solving the Quintic with Mathematica, Wolfram Research.

## קישורים חיצוניים
*
* בנו ארבל, **[https://ebook.macam.ac.il/read/6/66197#164 מתמטיקאים ואירועים גדולים בתולדות המתמטיקה]**, מכון מופ"ת, 2009, הפרק "תולדות המשוואה ממעלה חמש", עמ' 156–200

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:משוואות פולינומיות
קטגוריה:בעיות לא פתירות במתמטיקה
שרשורים

**שַׁרְשׁוּרִים** (שם מדעי: *Cestoda*) היא מחלקה של תולעים שטוחות טפיליות השוכנות במערכת העיכול של בעלי חיים ובעיקר של בעלי חוליות, ובהם האדם.

## מאפיינים
מבנה השרשורים כולל בעיקר מערכת רבייה, ללא מערכת עיכול, מערכת עצבים או מערכת חישה. השרשור סופג את מזונו ממערכת העיכול של הפונדקאי. צורת התולעים במחלקה זו דומה לשרשרת, ומכאן שמה העברי. השרשור בנוי מפרקים רבים, כל הפרקים למעט הראשון הם ברי-ניתוק, ולמעשה ניתן לראות בהם מושבה. אורכן עשוי להגיע לכדי מספר מטרים, והן יכולות לשהות מספר שנים בתוך המעיים של בעלי החוליות בתוכם הן גדלות. מבנה התולעים כולל ראש שמטרתו היצמדות - מתוך הראש יוצאים קרסים שנתקעים בדופן המעי ומונעים את הפרשת התולעים החוצה ביחד עם הפרשות המעי. חלק נוסף במבנה התולעת הוא פרוגלוטידים, פרקים דמויי שקים שמכילים בתוכם אלפי ביציות ותאי זרע. יחידות אלו נוצרות באזור הקדמי של התולעת והן הולכות ומבשילות. היחידות הבשלות, המכילות ביציות מופרות, מתנתקות מקרסיהן ומופרשות בצואה ועלולות להיות מועברות לבעלי חוליות אחרים, מהם גדלים שרשורים חדשים. 

בכמויות גדולות עלולה להיווצר הרעלה עקב שחרור של טוקסינים על ידי התולעים, מה שייצור עלייה ברמת הסוכר ותחושת בלבול.

## קישורים חיצוניים

* 
* ד"ר דז'יקובסקי, בעיות נבחרות בפריזטולוגיה הומאנית, הרצאה על טפילים

קטגוריה:בעלי חיים שתוארו ב-1808
קטגוריה:טקסונים שתוארו בידי קרל רודולפי
קטגוריה:תולעים שטוחות
פונקציה רציונלית

**פונקציה רציונלית** היא פונקציה שניתנת להבעה כמנת פולינומים. 

קבוצת הפונקציות הרציונליות היא שדה השברים של חוג הפולינומים.

## הגדרה פורמלית
נאמר שפונקציה f(x) רציונלית אם היא מהצורה f(x)=\frac{P(x)}{Q(x)} כאשר P(x) ו-Q(x) הן פולינומים כך של-Q(x) יש לפחות מקדם אחד שונה מ-0. הפונקציה f מוגדרת בכל נקודה בה Q שונה מאפס.

פונקציה רציונלית היא מקרה פרטי של העתקה רציונלית.

### דוגמאות
הפונקציה f(x)=\frac{3x^5+6x-1}{2x-9} היא פונקציה רציונלית כי 3x^5+6x-1 ו־2x-9 הם פולינומים
לעומת זאת g(x)=cos(x) אינה פונקציה רציונלית, משום שלא ניתן לבטא אותה כמנת פולינומים. גם הפונקציה h(x)=\sqrt{x}+2\sqrt[4]{x} איננה רציונלית כי המעריכים של x אינם שלמים.

## נגזרת של פונקציה רציונלית
כל פונקציה רציונלית היא רציפה בכל תחום הגדרתה, היות שכל פולינום מגדיר פונקציה רציפה, ומנת פונקציות רציפות אף היא רציפה. תהיינה f(x),g(x) גזירות כאשר g(x) \neq 0. את הנגזרת של הפונקציה הרציונלית \frac{f(x)}{g(x)} מקבלים על ידי הנוסחה \left ( \frac{f(x)}{g(x)} \right )'=\tfrac{f'(x)g(x)-g'(x)f(x)}{g(x)^2}.

## אסימפטוטות

בניגוד לפונקציה ללא מנה כמו פונקציית פולינום, או פונקציית שורש ללא מנה, בפונקציות עם מנה ייתכנו אסימפטוטות, שהן ישרים אליהן הפונקציה שואפת להגיע, כאשר x \to \infty או x \to -\infty.
## קישורים חיצוניים

* 

קטגוריה:ערכים שבהם תבנית בריטניקה אינה מתאימה
רציונלית
אינטגרל אליפטי

**אינטגרל אליפטי** הוא פונקציה מהצורה:
:f(x)=\int_{c}^{x} R\left (t,\sqrt{P(t)}\right) \mathrm{d}t
כאשר c מספר קבוע, R היא פונקציה רציונלית של שני משתנים ו-P היא פולינום ממעלה 3 או 4.

אינטגרל אליפטי אינו פונקציה אלמנטרית. פונקציות מסוג זה נקראות אינטגרל אליפטי כי הן הופיעו לראשונה בניסיונות לחשב היקף של אליפסה.

אינטגרלים אליפטיים נחקרו לראשונה על ידי ג'וליו פניאנו ולאונרד אוילר בסביבות 1750.

באופן כללי, אינטגרלים בעלי הצורה הזאת אינם ניתנים לביטוי כצירופים של פונקציות אלמנטריות, אך חריגות מן הכלל הזה קורות כאשר ל-*<math>P</math>* שורשים מרובים, או כאשר R(x,y) אינה מכילה חזקות אי-זוגיות של y. אחד המשפטים החשובים בנוגע לחישוב אינטגרלים אליפטיים קובע שכל אינטגרל אליפטי ניתן להביא לצורה שמערבת אינטגרלים של פונקציות רציונליות עם אינטגרלים של אחת משלוש הצורות הקנוניות של לז'נדר (אינטגרלים אליפטיים מהסוג הראשון, השני והשלישי).

## מינוח
**אינטגרלים אליפטיים לא שלמים** הם פונקציות של שני משתנים; לעומת זאת, **אינטגרלים אליפטיים שלמים** הם פונקציות של משתנה יחיד. המשתנים הללו ניתנים לביטוי במגוון של דרכים שונות אך שקולות (הן מתארות את אותו האינטגרל). רוב הטקסטים נצמדים למינוח הבא:

* \alpha היא **הזווית המודולרית**.
* k = \sin \alpha הוא **המודולוס האליפטי** או האקסצנטריות.
* m = k^2 = \sin^2 \alpha נקרא **הפרמטר**.

כל אחד משלושת הגדלים שהוזכרו לעיל נקבע בהינתן כל אחד מהשניים האחרים. 

את המשתנה השני מסמנים לעיתים קרובות באות \varphi, והוא מכונה ה**אמפליטודה** של האינטגרל האליפטי.

## מיון אינטגרלים אליפטיים
**האינטגרל האליפטי הבלתי שלם מהסוג הראשון** F מוגדר כ:

 F(\varphi,k) = F\left(\varphi \,|\, k^2\right) = F(\sin \varphi ; k) = \int_0^\varphi \frac {\mathrm{d}\theta}{\sqrt{1 - k^2 \sin^2 \theta}}.

זוהי הצורה הטריגונומטרית של האינטגרל; אם מציבים t = \sin\theta ו-x = \sin\varphi אז מקבלים את צורת יעקובי של האינטגרל:

: F(x ; k) = \int_{0}^{x} \frac{\mathrm{d}t}{\sqrt{\left(1 - t^2\right)\left(1 - k^2 t^2\right)}}.

**האינטגרל האליפטי הבלתי שלם מהסוג השני** E בצורתו הטריגונומטרית הוא:

 E(\varphi,k) = E\left(\varphi \,|\,k^2\right) = E(\sin\varphi;k) = \int_0^\varphi \sqrt{1-k^2 \sin^2\theta}\, \mathrm{d}\theta.

כשמציבים t = \sin\theta ו-x = \sin\varphi מקבלים את צורת יעקובי:

: E(x;k) = \int_0^x \frac{\sqrt{1-k^2 t^2} }{\sqrt{1-t^2}}\, \mathrm{d}t.

**האינטגרל האליפטי הבלתי שלם מהסוג השלישי** \Pi הוא:

: \Pi(n ; \varphi \setminus \alpha) = \int_0^\varphi  \frac{1}{1-n\sin^2 \theta} \frac {\mathrm{d}\theta}{\sqrt{1-\left(\sin\theta\sin \alpha\right)^2}}

או:

 \Pi(n ; \varphi \,|\,m) = \int_{0}^{\sin \varphi} \frac{1}{1-nt^2} \frac{\mathrm{d}t}{\sqrt{\left(1-m t^2\right)\left(1-t^2\right) }}.

כאשר המספר n נקרא *המאפיין* ויכול לקבל כל ערך, ללא תלות במשתנים האחרים.

#### אינטגרלים אליפטיים שלמים

כל אחד מהאינטגרלים האליפטיים שהוזכרו מקודם נקראים *שלמים* כאשר האמפליטודה מקיימת \varphi = \frac{\pi}{2} או x = 1. למשל, האינטגרל האליפטי השלם מהסוג הראשון K הוא:

:K(k)=\int_0^\tfrac{\pi}{2} \frac{\mathrm{d}\theta}{\sqrt{1-k^2 \sin^2\theta}}=\int_0^1 \frac{\mathrm{d}t}{\sqrt{\left(1-t^2\right)\left(1-k^2 t^2\right)}}.

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:פונקציות אליפטיות
אליפטי
ספרטק מוסקבה

השם **ספרטק מוסקבה** עשוי להתייחס לאחד מארגוני הספורט שלהלן, אשר ממוקם או היה ממוקם במוסקבה (רוסיה) ומתייחס לאגודת הספורט סְפַּרטָק.
שישה באוקטובר (עיר)

**שישה באוקטובר** (בערבית: **السادس من أكتوبر**; בערבית מצרית: **السادس من اكتوبر**, תעתיק מדויק: **אלסאדס מִן אֻכְּתּוּבֶּר**) הוא שמה של עיר לוויין של קהיר במצרים.

שישה באוקטובר הוקמה בשנת 1979 בהוראתו של נשיא מצרים אנואר סאדאת. היא ממוקמת כ-17 ק"מ מהפירמידות הגדולות של גיזה וכ-32 ק"מ ממרכז קהיר. לפי אומדן רשמי מתאריך 1 ביולי 2023 אוכלוסיית העיר מנתה 376,302 תושבים, ובה אזורי תעשייה מהחשובים במצרים. בשנת 1996 הוקמה בעיר אוניברסיטה בשם . בעתיד מתוכננת העיר לגדול עד לכ-3.7 מיליון תושבים.

שמה של העיר מנציח את מלחמת יום הכיפורים, שפרצה ב-6 באוקטובר 1973 ונחשבת בעיני המצרים למלחמה שבה ניצח צבא מצרים את צה"ל. ערים נוספות במצרים המנציחות בשמן את המאורעות הללו הן עשרה ברמדאן ואל-עובור.

בעיר קיימים מספר אזורי תעשייה, שאחד מהם נחשב מהגדולים ביותר במצרים. הוא מספק מקומות תעסוקה רבים הן לתושבי העיר והן לתושבי מחוז גיזה עצמו. 

בעיר שש אוניברסיטאות פרטיות, כולל שני בתי-ספר פרטיים לרפואה. 

בעיר קיים מגוון גדול של פעילויות לשעות הפנאי ואתרי בילוי ונופש למשפחות ובודדים, מתקני ספורט ואצטדיונים.  בעיר 10 בתי קולנוע ומועדונים. בנוסף, בעיר קיימים 4 מרכזי קניות ענק, וכן מספר רב של מרכזי קניות קטנים יותר.

## גלריית תמונות

קובץ:City entrance.JPG|הכניסה לעיר
קובץ:Egypt Leaders.JPG|אנדרטה בסגנון הר ראשמור לזכר אושיות מצריות: נגיב מחפוז, אנואר סאדאת, אחמד זוויל וחוסני מובארכ
קובץ:October univ.JPG|אחד השערים של אוניברסיטת שישה באוקטובר
קובץ:Al-Hosary Mosque 01.jpg|מסגד אל-חוסארי בעיר
קובץ:CAF headquarter.jpg|המטה של קונפדרציית הכדורגל של אפריקה
קובץ:MUST University.jpg|


## קישורים חיצוניים

## הערות שוליים

קטגוריה:מצרים: ערים
קטגוריה:יישובים שהוקמו ב-1979
קטגוריה:1979 במצרים
קטגוריה:בעקבות מלחמת יום הכיפורים
תוכי נזירי

[שמאל|ממוזער|240px|תוכי נזירי ב[קיבוץ געש, ישראל]]
ממוזער|240px|תוכים ניזונים משאריות בשר.

**תוכי נזירי** (שם מדעי: *Myiopsitta monachus*, מוכר גם בכינוי "**[https://tukiyada.co.il/monachus/ קוואקר]**" מאנגלית: **Quaker**, ולעיתים אף "**קוויקר**") הוא המין היחיד בסוג *Myiopsitta* שבמשפחת התוכיים. התוכי נפוץ באמריקה הדרומית. צבעיו של התוכי הם ירוק, אפור ומעט כחול.
בישראל מכונה בטעות "דררה אפורת לחי", אך אין קשר בין דררה לתוכי הנזירי. 

## תפוצה
התוכי הנזירי נפוץ בעיקר באמריקה הדרומית: בדרום-מזרח ברזיל, אורוגוואי, צפון-מזרח ארגנטינה ועוד. ברוב האזורים תפוצתו רחבה ובחלק מן האזורים ניצוד והפך לנדיר. בטבע מתאגד התוכי הנזירי ללהקות גדולות.

בישראל המין הפך לפליט-תרבות (מין פולש). להקות של תוכים נזיריים נצפו לראשונה באזור רמת אביב בשנים 2008–2009, ומשם התפשטו לכל גוש דן. בשנת 2013 נצפו להקות תוכים נזיריים באזור ראש העין.

בשנת 2019 נצפו להקות תוכי נזירי בעיקר באזור השרון. נראו פרטים מקריית עקרון בדרום עד דרום רמת הגולן ומושבות קינון תועדו בירושלים.

בשנת 2024 נצפו לאחרונה להקות תוכי נזירי בישובי עמק הירדן על ידי הצפר נתנאל אדרי.

להקות מבוססות נצפו אף באזור עמק יזרעאל.  

נראה שיכולתו לבנות קנים (בשונה מרוב התוכים) מקנה לו יתרון בתחרות עם מין התוכי הוותיק יותר בארץ, דררה מצויה, באזורי חפיפה בין המינים.

## תיאור
רוב גופו של התוכי הנזירי ירוק-בהיר. צבע אזור הלחיים, הצוואר והבטן אפור-בהיר. צבע הזנב ירוק והכנפיים ירוקות עם מעט כחול. מקורו של התוכי הוא בצבע חום ורגליו אפורות. עיניו של התוכי שחורות. את אפו מסתירות נוצות, כך שאינו נראה לעין. הדו-צורתיות הזוויגית נמוכה, כלומר מבחינה חיצונית אין הבדלים בין הזכר לנקבה, ועל כן כדי לזהות את מין התוכי, לוקחים לרוב דגימת דם (דבר שייתכן שנתן לתוכי את שמו העברי). לעומת זאת הבחנה בין פרט צעיר לפרט בוגר ניתנת לבדיקה על פי המצח, שכן אצל הצעירים המצח ירוק.

התוכי הנזירי מגיע לאורך של עד כ-30 ס"מ ולמשקל של עד כ-250 גרם.

התוכי הנזירי נצפה מקנן בעצי אורן ואקליפטוס גבוהים, בקני ענק בגודל מטר מרובע עם מספר כניסות ועשרות פרטים המצטופפים יחד.

## תזונה
בטבע ניזון התוכי הנזירי בעיקר מזרעים הכוללים מיני דגנים, פירות, ירקות, מיני פרחים מסוימים ואף תולעים וזחלים למיניהם, דבר נדיר למדי אצל תוכי. בשבי, בנוסף למזונות אלו, לעיתים הם אוכלים תערובות זרעים, גרעינים, מאכלי ביצים ותוספות מינרלים. לצעירים מוסיפים לתפריט גם חסילונים, שחשובים להתפתחותם. מזונות מסוימים, כמו אבוקדו, עגבנייה ושוקולד עלולים לגרום לתוכי זה ואחרים הרעלת מזון.

## רבייה
עונת הרבייה היא בדרך כלל בין החודשים דצמבר ליוני. הזכר מחזר אחרי הנקבה על ידי ריקודים ושירה. בדרך כלל הנקבה מטילה בין 4 ל-8 ביצים ודוגרת עליהן במשך 22–24 ימים. הגוזלים בוקעים כשהם עירומים ועיוורים ולאחר חודש וחצי מתחילים בניצוי. תוחלת חייו של תוכי זה נעה בין 10–20 שנים. בשבי נעה תוחלת חייו בין 20 ל-30 שנים.

התוכי הנזירי מסתגל בקלות לחיים בבית חדש. בעונת הרבייה הוא הופך תוקפן וטריטוריאלי. ניתן ללמדו לדבר מספר משפטים, ויש לו כושר דיבור טוב. הוא מרבה בלעיסה וכן אוהב לרחוץ במים.

## קישורים חיצוניים

* תוכי נזירי, באתר קרן התוכים העולמית
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:מיני בעלי חיים פולשים בישראל
קטגוריה:עופות יחידים בסוגם
קטגוריה:תוכיים
קטגוריה:עופות מדברים
קטגוריה:ארגנטינה: עופות
קטגוריה:אורוגוואי: עופות
קטגוריה:ארץ ישראל: תוכאים
קטגוריה:חיות בר שחיות בערים בישראל
יוריצה בולייאט

**יוריצה בולייאט** (בקרואטית: **Jurica Buljat**; נולד ב-19 בספטמבר 1986 בזאדאר) הוא כדורגלן עבר קרואטי ששיחק בעמדת הבלם.

## ביוגרפיה
בולייאט גדל במחלקת הנוער של נ.ק. זאדאר, ובין 2004 ל-2005 הופיע ב-31 משחקים בקבוצה הבוגרת של המועדון מליגת העל הקרואטית, עד שעבר להיידוק ספליט מאותה ליגה, בה שיחק במשך שש שנים והשתתף ב-98 משחקים במדיה. בולייאט שיחק בכל נבחרותיה הצעירות של קרואטיה ואף מחזיק בשתי הופעות בנבחרת קרואטיה הבוגרת.

ביוני 2011 חתם בולייאט במכבי חיפה על חוזה לשלוש שנים עם אופציה לשנתיים נוספות, תמורת כ-220 אלף אירו לעונה, ובסיום אותה העונה העפיל עמה לגמר גביע המדינה, שם פתח בהרכב בהפסד 2–1 להפועל תל אביב. ב-11 בספטמבר 2012 שוחרר בוליאט מהמועדון לאחר שלא ביסס את מעמדו בקבוצה. בחלון ההעברות של ינואר 2013 חזר לזאדר, קבוצת נעוריו.

ביולי 2013 חתם בקבוצת אנרגי קוטבוס מליגת המשנה בגרמניה. בשנת 2014 חזר לשחק בקבוצת זאדאר ובשנת 2015 עבר לשחק בקבוצת מטאליסט חרקוב, ובסיום העונה שוחרר. בשנת 2016 חתם בבוניודקור טשקנט מליגת העל האוזבקית.

## קישורים חיצוניים

* 

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני זאדאר
קטגוריה:כדורגלני היידוק ספליט
קטגוריה:כדורגלני מכבי חיפה
קטגוריה:כדורגלני אנרגי קוטבוס
קטגוריה:כדורגלני מטאליסט חרקיב
קטגוריה:כדורגלני בוניודקור טשקנט
קטגוריה:כדורגלני פחטקור טשקנט
קטגוריה:כדורגלני באטה בוריסוב
קטגוריה:כדורגלני לוקומוטיב פלובדיב
קטגוריה:כדורגלני נבחרת קרואטיה
קטגוריה:כדורגלנים זרים בישראל
קטגוריה:ספורטאים קרואטים בישראל
קטגוריה:ספורטאים קרואטים בגרמניה
קטגוריה:ספורטאים זרים באוקראינה
קטגוריה:ספורטאים זרים באוזבקיסטן
קטגוריה:ספורטאים קרואטים בבלארוס
קטגוריה:ספורטאים זרים בבולגריה
קטגוריה:ספורטאים זרים בערב הסעודית
קטגוריה:כדורגלני יורו 2012
קטגוריה:קרואטים שנולדו ב-1986
אברהם זאב גורדון

**אברהם זאב גורדון** (ה'תרי"ז, 1857 – כ"א באלול ה'תרצ"א, 3 בספטמבר 1931) היה מאנשי העלייה הראשונה, מראשוני רחובות, עסקן ופעיל ציבור בראשון לציון ובתל אביב.

## ביוגרפיה
נולד בשאוולי שבליטא. אביו, הרב ראובן יוסף גורדון, היה רבה של ראדווילישקי. קיבל חינוך תורני וחינוך כללי. בצעירותו הצטרף לתנועת חובבי ציון. נישא לשרה, בתו של שרגא פייבל יעקבזון.

בשנת תר"נ (1890) ביקר בארץ ישראל יחד עם קבוצת חובבי ציון ובהם הרב יעקב מזא"ה. הצטרף לחברת "מנוחה ונחלה" שיסדה את רחובות ורכש בה קרקע. בשנת תרנ"א (1891) עלה לארץ ישראל עם משפחתו ומשפחת גיסו מרדכי יעקבזון. הם התיישבו ברחובות והיו מראשוני המתיישבים במושבה.

כעבור זמן עבר לראשון לציון והיה מהקבוצה השנייה של מתיישביה. רכש בה עשרות דונם קרקע והקים עליהם את משקו ובכללו בית גורדון. בשנת תרנ"ז (1897), כשניהול ענייני המושבה עבר מהפקידות של הברון רוטשילד לידי ועד התושבים, נבחר לחבר הוועד ושימש בתפקידו שנים רבות. היה מעסקני המושבה ופעל לבניית מוסדותיה, ובין השאר היה ממייסדי התלמוד תורה המקומי. טיפל באספקת המים לתושבים, ובשנות מלחמת העולם הראשונה היה אחראי לאגירת מזון עבורם.
[250px|ממוזער|שמאל|קברו של גורדון ב[בית הקברות טרומפלדור]]
לאחר מלחמת העולם הראשונה עבר להתגורר בתל אביב וגם בה עסק בפעילות ציבורית. השתתף ביסוד בנק קופת עם. כמו כן היה מבוני בית הכנסת הגדול בתל אביב.

בנו הוא יהושע גורדון.

## קישורים חיצוניים
* 
* אברהם זאב גורדון באתר ״אלבום המשפחות ראשון לציון״

## הערות שוליים

קטגוריה:אנשי העלייה הראשונה
קטגוריה:אישים הקבורים בבית הקברות טרומפלדור
קטגוריה:רחובות: מייסדים
קטגוריה:משפחת יעקבזון
קטגוריה:ראשון לציון: אישים
קטגוריה:ארץ-ישראלים שנולדו ב-1857
קטגוריה:ארץ-ישראלים שנפטרו ב-1931
מוחמד חוסיין

**מוחמד אחמד חוסיין** (בערבית: **محمد أحمد حسين**;נולד ב-1950) הוא המופתי של ירושלים מאז יולי 2006. חוסיין מונה על ידי מחמוד עבאס, יו"ר הרשות הפלסטינית במקומו של השייח' עכרמה צברי, שכיהן בתפקיד מאז 1994 ופוטר על ידי עבאס. קודם לכן שימש חוסיין אימאם במסגד אל-אקצא.

## דעותיו
בראיון שנתן שלושה חודשים לאחר מינויו הצדיק חוסיין את השימוש בפיגועי התאבדות נגד יהודים. בדרשותיו טען כמה פעמים כי מסגד אל-אקצה מאוים על ידי היהודים והזהיר מפני הניסיון לייהד את כותל 'אל-בוראק' (הכותל המערבי), הנחשב לדבריו חלק מההקדש המוסלמי.

כחלק מהכחשת בית המקדש, בשנת 2015 טען, שמעולם לא היה מקדש יהודי על הר הבית, ושהאתר היה מסגד כבר מ"בריאת העולם". הוא גם טען שאת מסגד אל-אקצה בנה אדם, או שהוא נבנה בימיו על ידי מלאכים.

ביולי 2015 הגדיר מחבלים הכלואים בישראל על פעילות טרור כ"קדושים" וקבע כי יש "חובה דתית ולאומית" של כלל החברה הפלסטינית לתמוך בהם.

ביולי 2017 לאחר הפיגוע בהר הבית התקינה משטרת ישראל מגנומטרים בכניסות להר הבית. בתגובה הוציא חוסיין פסק הלכה (פתווה) האוסר על כניסת מוסלמים להר כל עוד הבידוק הביטחוני נמשך.

## קישורים חיצוניים

* 
* 

## הערות שוליים

קטגוריה:המופתים של ירושלים
קטגוריה:הרובע המוסלמי: אישים
קטגוריה:בוגרי אוניברסיטת ירדן
קטגוריה:פלסטינים שנולדו ב-1950
אי-שוויון הסכומים של צ'בישב

במתמטיקה, **אי-שוויון הסכומים של צ'בישב** קובע שאם \ a_1 \leq a_2 \leq \cdots \leq a_n ו- \ b_1 \leq b_2 \leq \cdots \leq b_n הן שתי סדרות של מספרים, המסודרות באותו כיוון, אז ממוצע המכפלות חוסם את מכפלת הממוצעים, כלומר \ \frac{1}{n}\sum_i a_i \cdot \frac{1}{n}\sum_i b_i \leq \frac{1}{n}\sum_i a_i b_i.

האי-שוויון קרוי על שמו של המתמטיקאי הרוסי פפנוטי צ'בישב, שהציג אותו.

## הכללות

למשפט ידועות כמה הוכחות, והכללות רבות. למשל, 
* הגרסה המשוקללת: אם \ p_1+\cdots+p_n=1 הם מספרים חיוביים ו-\ a_i,b_i כמקודם, אז \ \sum p_i a_i \cdot \sum p_i b_i \leq \sum p_i a_i b_i. 
* גרסת המשתנים המקריים: אם X משתנה מקרי בדיד ו- f,g פונקציות מונוטוניות עולות (במובן החלש), אז \ E(f(X))E(g(X))\leq E(f(X)g(X)); כלומר, בין שתי פונקציות עולות של אותו משתנה מקרי יש מתאם חיובי. 
* הגרסה הרציפה: אם f,g פונקציות ממשיות אינטגרביליות על הקטע [0,1], ושתיהן מונוטוניות עולות, אז  \int_0^1 f(x)dx \int_0^1 g(x)dx \leq \int_0^1 f(x)g(x) dx.\, .

## הוכחת האי-שוויון

מכיוון שהמספרים \ a_1,\dots,a_n, b_1,\dots,b_n סדורים באותו כיוון, לכל \, i,j מתקיים \ 0\leq (a_j-a_i)(b_j-b_i), כלומר \ a_ib_j+a_jb_i \leq a_i b_i+a_jb_j. סיכום לכל i ולכל j נותן \ 2\sum_i a_i \sum_j b_j=\sum_{i,j}(a_ib_j+a_jb_i) \leq \sum_{i,j}(a_ib_i+a_jb_j) = 2n\sum_{i}a_ib_i.

## ראו גם

* אי-שוויון התמורות
* אי-שוויון קושי-שוורץ

## לקריאה נוספת

* The Cauchy-Shwartz Master class, J. Michael Steele, עמ' 76-78.

## קישורים חיצוניים
* 

קטגוריה:אי-שוויונות
סולימאן ג'עברי

**סולימאן ג'עברי** (בערבית: **سليمان الجعبري**, 1912 – אוקטובר 1994) היה איש דת מוסלמי-סוני. כיהן כמופתי של ירושלים בין השנים 1993–1994.

## ביוגרפיה
נולד בחברון. למד באוניברסיטת אל-אזהר. עבד כקאדי בבתי הדין השרעיים בלוד, צפת ויפו. ב-1949 מונה על ידי המופתי של ירושלים, שייח' חסאם ג'אראללה, לסגנו. לאחר מותו של ג'אראללה ב-1954 לא מונה לו מחליף. ג'עברי עצמו שימש כקאדי בצבא הירדני ועבד בחינוך בערב הסעודית, בקטר וביהודה ושומרון, עד לפרישתו לגמלאות ב-1975. ב-1993 מונה ג'עברי לתפקיד המופתי של ירושלים. לאחר מותו באוקטובר 1994, מינתה ירדן את השייח' עבד אל-קאדר עאבדין לתפקיד. במקביל מינה ראש הרשות הפלסטינית, יאסר ערפאת, את השייח' עכרמה צברי, וזאת על רקע דרישתו להכיר בפלסטינים כאחראים על המקומות הקדושים.

## קישורים חיצוניים
* Palestinian Personalities: Ja'abar, Sheikh Sulaiman

קטגוריה:המופתים של ירושלים
קטגוריה:שופטים פלסטינים
סולימאן
קטגוריה:הרובע המוסלמי: אישים
קטגוריה:בוגרי אל-אזהר
קטגוריה:פלסטינים שנולדו ב-1912
קטגוריה:פלסטינים שנפטרו ב-1994
חוסאם א-דין ג'אראללה

**חוסאם א-דין ג'אראללה** (בערבית: **حسام الدين جار الله**; 6 במרץ 1884–1954) היה מנהיג מוסלמי סוני בתקופת המנדט הבריטי, והמופתי של ירושלים מ-1948 עד מותו.

## ביוגרפיה
ג'אראללה נולד בירושלים ולמד באוניברסיטת אל-אזהר בקהיר. כיהן כמפקח על בתי הדין השרעיים והיה מראשי המועצה המוסלמית העליונה. מבחינה פוליטית, היה ג'אראללה בעל ברית של משפחת נשאשיבי יריבתה של אל משפחת חוסייני. בבחירות שנערכו לתפקיד המופתי של ירושלים ב-1921, לאחר מותו של כאמל אל-חוסייני, זכה ג'אראללה במספר הקולות הרב ביותר, אך בעקבות התערבותו של אנשי השלטון הבריטי בראשות הנציב העליון, הרברט סמואל, הסיר ג'אראללה את מועמדתו לתפקיד. ויתורו של ג'אראללה אפשר את בחירתו של אמין אל-חוסייני שהיה המועמד המועדף על השלטון הבריטי באותו זמן, למרות גילו הצעיר והשכלתו הדתית המועטה בייחס לג'אראללה ולמתמודדים האחרים.

ב-20 בדצמבר 1948, לאחר כיבוש יהודה ושומרון על ידי ממלכת ירדן, מינה עבדאללה, מלך ירדן את השייח' ג'אראללה למופתי של ירושלים במקומו של חוסייני, במסגרת הפעולות שנקט כנגד חוסייני, מתוך רצון לבסס את מעמדו כשליט האזור הכבוש. בהמשך מונה ג'אראללה גם לנשיא המועצה המוסלמית העליונה, תפקיד שלא אויש מאז הדיחו הבריטים את חוסייני ב-1937.

ג'אראללה נפטר ב-1954. ב-1970 קראה עיריית ירושלים רחוב על שמו בעיר העתיקה.

## הערות שוליים

קטגוריה:החברה הערבית בארץ ישראל המנדטורית: אישים
קטגוריה:המופתים של ירושלים
קטגוריה:הרובע המוסלמי: אישים
קטגוריה:בוגרי אל-אזהר
קטגוריה:שרי המשפטים של ירדן
קטגוריה:ילידי 1884
קטגוריה:נפטרים ב-1954
ג'יימס טיש

**ג'יימס סלומון טיש** (באנגלית: **James S. Tisch**; נולד ב-2 בינואר 1953) הוא איש עסקים ופילנתרופ אמריקאי. טיש הוא מנכ"ל ואחד מהבעלים של תאגיד לואס (Loews). כיהן כיו"ר חבר הנאמנים של הסוכנות היהודית בין השנים 2011–2014.

## ביוגרפיה
טיש נולד באטלנטיק סיטי, ניו ג'רזי, ללורנס ווילמה (נולדה: שטיין) טיש. אביו לורנס (2001-1923) הקים יחד עם אחיו פרסטון את תאגיד לואס, שעסק ברכישת נכסים במצוקה. הוא בוגר אוניברסיטת קורנל, ובעל תואר שני מבית הספר למינהל עסקים וורטון. הוא היה חבר במועצות המנהלים של ג'נרל אלקטריק, של בית החולים הר סיני בשיקגו, ושל הספרייה הציבורית של ניו יורק. כמו כן היה חבר בדירקטוריון של הבנק הפדרלי של ניו יורק, המועצה ליחסי חוץ, ועמד בראשות ערוץ הטלוויזיה החינוכי WNET. בנוסף היה יו"ר חבר הנאמנים של איחוד הקהילות היהודיות ויו"ר מועצת המנהלים של ועידת נשיא הארגונים היהודיים בארצות הברית.

טיש הוא תומך נלהב של מדינת ישראל ותורם לה רבות. כמו כן תרם לקמפיינים פוליטיים רבים בארצות הברית, דמוקרטים ורפובליקאים כאחד. בבחירות 2008 הוא תמך במועמד המפלגה הרפובליקאית ג'ון מקיין. בשנת 2010 מתח טיש ביקורת חריפה על ברק אובמה ומדיניות המזרח התיכון של ממשלו.

## חיים אישיים
טיש נשוי ואב לשלושה, מתגורר בניו יורק.

## קישורים חיצוניים
* ג'יימס טיש באתר הסוכנות היהודית.
* 
* 
* 

## הערות שוליים

קטגוריה:אמריקאים ילידי ניו ג'רזי
קטגוריה:אנשי עסקים יהודים אמריקאים
קטגוריה:חברי חבר הנאמנים של הסוכנות היהודית
קטגוריה:נדבנים יהודים אמריקאים
קטגוריה:בוגרי בית הספר וורטון
קטגוריה:בוגרי אוניברסיטת קורנל
קטגוריה:אמריקאים שנולדו ב-1953
וילנב-ד'אסק

**וילנב-ד'אסק** (בצרפתית: **Villeneuve-d'Ascq**, העיר החדשה של אסק) היא קומונה במחוז נור שבחבל או-דה-פראנס, צרפת. עם אוכלוסייה של מעל ל-60,000 איש, וילנב-ד'אסק היא אחת מהערים הגדולות במטרופולין ליל והגדולה בשטחה במטרופולין, לאחר ליל עצמה. העיר נוסדה כאיחוד של שלוש קומונות שונות. אצטדיון הבית של קבוצת הכדורגל ליל, אצטדיון פייר מורואה, שוכן בעיר.

## קישורים חיצוניים
* 

קטגוריה:נור-פה דה קאלה: ערים
קטגוריה:או-דה-פראנס: ערים
קטגוריה:יישובים שהוקמו ב-1970
נבחרת ספרד בכדורגל עד גיל 21

**נבחרת ספרד בכדורגל עד גיל 21** היא נבחרת הכדורגל הצעירה של ספרד, המייצגת אותה בתחרויות בינלאומיות לנבחרות צעירות, ומנוהלת על ידי התאחדות הכדורגל הספרדית. הנבחרת משתתפת באליפות אירופה בכדורגל עד גיל 21, הנערכת מדי שנתיים.

## כל אליפויות אירופה לנבחרות צעירות
* 1978 - הדחה במוקדמות
* 1980 - הדחה במוקדמות
* 1982 - רבע הגמר
* 1984 - מקום שני
* 1986 - **מקום ראשון**
* 1988 - רבע הגמר
* 1990 - רבע הגמר
* 1992 - הדחה במוקדמות
* 1994 - מקום שלישי
* 1996 - מקום שני
* 1998 - **מקום ראשון**
* 2000 - מקום שלישי
* 2002 - פלייאוף ההעפלה
* 2004 - פלייאוף ההעפלה
* 2006 - הדחה במוקדמות
* 2007 - פלייאוף ההעפלה
* 2009 - שלב הבתים
* 2011 - **מקום ראשון**
* 2013 - **מקום ראשון**
* 2015 - פלייאוף ההעפלה
* 2017 - מקום שני
* 2019 - **מקום ראשון**
* 2021 - חצי גמר
* 2023 - מקום שני
* 2025 - העפלה

## קישורים חיצוניים

* 

קטגוריה:ספרד: כדורגל
ספרד
כדורגל
כבל (מבנה)

[ממוזער|[גשר תלוי - סוג של גשר בו נעשה שימוש רב בכבלים]]
ממוזער|גשר תלוי בפארק נשר שבכרמל

**כֶּבֶל** הוא רכיב מבני (מודל מופשט של חלק בסיסי במבנים), שתפקידו לשאת כוחות מתיחה, ועקב קשיחותו האפסית ללא יכולת להתנגד או להעביר כוחות פיתול, לחיצה או כפיפה. 
צורת הכבל איננה קשיחה והיא תלויה בעומס המופעל עליו, כך שאם משתנה העומס משתנה צורתו-לפיכך, לפי צורת הכבל במרחב אפשר לדעת אילו מאמצים מתקיימים בו, ואילו כוחות פועלים עליו.

## תאוריה
הקשר בין העומס לצורת הכבל נתון על ידי המשוואה הדיפרנציאלית:
:y''=\frac{q}{H}
כאשר q העומס, H הכוח האופקי, ו y השקיעה של הכבל מהקו הישר שמחבר בין נקודות הקצה של הכבל.

התוצאה המתקבלת מפיתוח המשוואה למשקלו העצמי של הכבל, היא שכבל שמועמס רק במשקלו העצמי, מקבל צורה של קו השרשרת (קוסינוס היפרבולי).

## חומרי כבלים
בכבלים נהוג להשתמש בפלדות חזקות במיוחד על מנת לקבל כוחות גדולים, משתי סיבות עיקריות: 
* משום שאינם נתונים לכפיפה ולכן אינם דורשים מומנט התמד גדול, וניתן להקטין את שטח החתך על ידי חיזוק הפלדה. 
* משום שבדרך כלל הכבלים משמשים למבנים שמאפשרים להם התארכויות גדולות (כמו גשרים). ככל שהפלדה מגיעה למאמץ גדול יותר כך היא מתארכת יותר.

## שימושים נוספים
* כבל מעלית
* יתר - ייצוב על ידי מתיחה (של קירות, תרנים או מבנים אחרים).
* מתיחת יריעות.

## ראו גם
*מבנה הנדסי

## קישורים חיצוניים

קטגוריה:הנדסה אזרחית
ג'יימס לאודר

**ג'יימס דניאל לאודר** (באנגלית: **James Daniel Lowder**; נולד ב-2 בינואר 1963) הוא סופר ועורך ספרותי אמריקאי. כותב בעיקר ספרים מז'אנר הפנטזיה, פנטזיה אפלה ואימה. ספריו תורגמו ליותר מעשר שפות.

## קריירה
### סופר
לאודר החל את דרכו כסופר בסדרות הספרים "ממלכות נשכחות" ו"רייבנלופט". שני הספרים וסיפור קצר שכתב על עולם רייבנלופט מתארים את הרפתקאותיה של דמות מטילת אימה בעולם של "רומח הדרקון", לורד סות', ומעלליו בעולם פנטזיית האימה רייבנלופט.

מאמצע שנות התשעים החל לאודר לעסוק בעיקר בפרויקטים עצמאיים. חלק מסיפוריו הקצרים זכו להופיע ברשימות "הפנטזיה והאימה הטובים ביותר" המופיעות מדי שנה. בשנת 2003 היה מועמד בשלב הסופי בתחרות הספר הבדיוני הקצר על הסיפור "הלילה בו שיקגו מתה"; בסיפור זה מופיעה לראשונה דמותו של "האיש המסתורי", הידוע רק בכינוי "הגופה". באותה שנה כתב לאודר את הסיפור "המסכות המתייפחות" ב"צללים מעל רחוב בייקר", ספר המפגיש את שרלוק הולמס עם המיתוס של קת'ולהו, שנכתב על ידי ה. פ. לאבקראפט.

לאודר כתב גם מספר ספרי קומיקס, למספר חברות, בהן ,Devil's Due DC קומיקס ו-Desperado. כמו כן כתב סיפור וערך את סדרות ספרי הקומיקס של "עולמות המבוכים והדרקונים", שהוציאה לאור חברת Devil's Due. במהלך עבודתו כתב גם ספרי הרחבה למשחקי תפקידים שונים, כולל מבוכים ודרקונים והמיתוס של קת'ולהו.

### עורך
בתחילת שנות התשעים ניהל לאודר חלק מסדרות הספרים המצליחות של TSR, כמו "הממלכות הנשכחות" ו"רייבנלופט". לאחר מכן שימש כעורך בפועל עבור הסדרה הבדיונית "אגדות פנדרגון", המבוססת על סיפור "המלך ארתור" עבור הוצאת Green Knight, וכן כעורך מייעץ להוצאת ספרי CDS בספרי "עיר הגיבורים". לאודר ערך יותר מתריסר סיפורים קצרים בנושאים מגוונים, כגון גיבורי על וזומבים.

## מבחר מיצירותיו
#### רייבנלופט
* "אביר הוורד השחור" (דצמבר 1991) - Knight of the Black Rose - תורגם לעברית על ידי בועז וייס בהוצאת "מיצוב" ב-1992 (תחת השם "אביר השושנה השחורה"), הוצא מחדש על ידי אופוס ב-2011.
* "רוח הוורד השחור" (מרץ 1999) - Spectre of the Black Rose - נכתב בשיתוף עם ורוניקה וויטני-רובינסון - תורגם לעברית על ידי צפריר גרוסמן בהוצאת אופוס ב-2011.
* "חוקי המשחק" (ספטמבר 1994) - סיפור קצר שפורסם באוסף הסיפורים "סיפורי רייבנלופט". עלילתו מתרחשת בתקופה שבין שני הספרים לעיל.

#### ממלכות נשכחות
* מלחמת הברית (ינואר 1991) - Crusade - הספר השלישי בטרילוגיית האימפריות.
* טבעת החורף (נובמבר 1992) - The Ring of winter - הספר החמישי בסדרת ההרפרים.
* נסיך השקרים (אוגוסט 1993) - Prince of Lies - ספר ההמשך לסדרת "מלחמות האלים".

#### ספרים נוספים
* תן שם לסיוט שלך (אוגוסט 1995) - Name Your Nightmare - הספר פורסם תחת השם ג'יימס ד. לאודר. שייך לסדרת "סיפורים מהקבר".

## קישורים חיצוניים
* האתר הרשמי של לאודר

קטגוריה:סופרי פנטזיה אמריקאים
קטגוריה:סופרי מתח ואימה אמריקאים
קטגוריה:עורכים ספרותיים אמריקאים
קטגוריה:בוגרי אוניברסיטת מרקט
קטגוריה:בוגרי אוניברסיטת ויסקונסין-מילווקי
קטגוריה:אמריקאים שנולדו ב-1963
קקדו לבן

ממוזער| ''Cacatua alba''
**קקדו לבן **(שם מדעי *Cacatua alba*; לעיתים מכונה **קקדו אמברלה**) הוא מין של תוכי ממשפחת הקקדואיים, שנחשב לאחד התוכיים בעלי האינטליגנציה הגבוהה ביותר. הקקדו מכונה לעיתים "אמברלה" (מאנגלית: Umbrella, מטרייה) משום שכאשר הוא חש שמחה או פחד נפרשת מראשו מעיין כרבולת הדומה בצורתה למטרייה. קקדו לבן אנדמי לאיי מאלוקו הצפוניים, ותוחלת חייו הממוצעת היא 40 שנה.
## מאפיינים
כל גופו של התוכי לבן מלבד תחתית הזנב והכנפיים, שצבועים בצהוב בהיר. מקורו ורגליו של הקקדו שחורים. הזכר והנקבה שונים בעיניים. צבע עיניהם של הזכרים הוא שחור ולעומתם, צבע עיניהן של הנקבות הוא חום בהיר. הזכרים גדולים מהנקבות

אורכו של הקקדו הוא כ-46 ס"מ. הוא ניזון בעיקר מפירות, פירות יער, זרעים, אגוזים ושורשים. בעונת הרבייה הוא ניזון מחרקים ומזחלים.

עקב ציד מופרז, הידלדלה אוכלוסיית הקקדו והוא הוכרז בסכנת הכחדה על ידי ארגון IUCN.

כמו כל מיני הקקדו, הקקדו הלבן מקנן בחורים בעצים. הנקבה מטילה שתי ביצים לבנות. הנקבה והזכר דוגרים עליהן במשך כ-28 ימים. הגוזלים עוזבים את הקן כ-84 יום לאחר הבקיעה, נעשים עצמאיים 15–18 שבועות לאחר מכן ומגיעים לבגרות מינית בגיל חמש או שש שנים.

## קישורים חיצוניים

* קקדו, באתר תוכיאדה (**בעברית)**

## הערות שוליים

קטגוריה:בעלי חיים שתוארו ב-1776
קטגוריה:טקסונים שתוארו בידי פיליפ לודוויג סטטיוס מולר
קטגוריה:קקדואיים
קטגוריה:איי מאלוקו: עופות אנדמיים